ΚΑΝΟΝΙΣΜΟΣ (ΕΚ) αριθ. 2536/98 ΤΗΣ ΕΠΙΤΡΟΠΗΣ της 26ης Νοεμβρίου 1998 για τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή, τα μήλα και τα αχλάδια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 2 παράγραφος 2,

Εκτιμώντας:

ότι ο κανονισμός (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 888/97 (4), καθόρισε τους κανόνες ποιότητας για τα καρότα στο παράρτημα 1 7

ότι η πράξη προσχώρησης της Αυστρίας, της Φινλανδίας και της Σουηδίας προβλέπει, στο άρθρο 149, τη δυνατότητα θέσπισης, σύμφωνα με τη διαδικασία της επιτροπής διαχείρισης των μεταβατικών μέτρων που είναι αναγκαία για να διευκολυνθεί η μετάβαση από το καθεστώς που υφίστατο στα νέα κράτη μέλη πριν από την ένταξή τους στο καθεστώς που απορρέει από την εφαρμογή του καθεστώτος των διαφόρων κοινών οργανώσεων αγοράς 7 ότι η περίοδος, κατά τη διάρκεια της οποίας μπορούσε να εφαρμοστεί αυτή η δυνατότητα, έληγε αρχικά στις 31 Δεκεμβρίου 1997 7 ότι η περίοδος αυτή παρατάθηκε από το Συμβούλιο μέχρι τις 31 Δεκεμβρίου 1998 7

ότι ο κανονισμός (ΕΚ) αριθ. 2376/96 της Επιτροπής, της 13ης Δεκεμβρίου 1996, που παρεκκλίνει, για πρόσθετη περίοδο ενός έτους, από τον κανονισμό (ΕΟΚ) αριθ. 920/89, όσον αφορά τα καρότα που περιβάλλονται από τύρφη και παράγονται στη Σουηδία και στη Φινλανδία (5), όπως τροποποιήθηκε από τον κανονισμό (ΕΚ) αριθ. 341/98 (6), επέτρεψε την εμπορία αυτών των προϊόντων στις αγορές της Σουηδίας και της Φινλανδίας και την εξαγωγή τους προς τις τρίτες χώρες 7 ότι ο κανονισμός αυτός λήγει στις 31 Δεκεμβρίου 1998 7

ότι η πλειονότητα των καρότων που διατίθενται στο εμπόριο στη Σουηδία και στη Φινλανδία περιβάλλονται από καθαρή τύρφη 7 ότι αποδείχθηκε επιστημονικά ότι το γεγονός ότι τα πλυμένα καρότα περιβάλλονται από καθαρή τύρφη δεν είχε αρνητική επίπτωση στην ποιότητά τους και ότι, μάλιστα, σε ορισμένες περιπτώσεις, αυτή η πρακτική μπορούσε να είχε θετικά αποτελέσματα στη διάρκεια διατήρησής τους 7 ότι είναι, λοιπόν, σκόπιμο να επιτραπεί η διάθεση στο εμπόριο αυτών των προϊόντων σε μόνιμη βάση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 920/89 τροποποιείται ως εξής:

1. Στο σημείο ΙΙ. Α, δεύτερη περίπτωση, η δεύτερη υποπερίπτωση αντικαθίσταται από την ακόλουθη δεύτερη υποπερίπτωση:

«- για τις άλλες ρίζες, συμπεριλαμβανομένων των πλυμένων ριζών που περιβάλλονται από καθαρή τύρφη, να είναι πρακτικά απαλλαγμένες από κάθε χονδρή ακαθαρσία,».

2. Στο σημείο V. Γ, προστίθεται το ακόλουθο εδάφιο:

«Στην περίπτωση των πλυμένων καρότων που περιβάλλονται από καθαρή τύρφη, η χρησιμοποιούμενη τύρφη δεν θεωρείται ξένο σώμα.»

3. Στο σημείο VI. Β, παρεμβάλεται μία νέα περίπτωση μετά τη δεύτερη περίπτωση:

«- ενδεχομένως, "Καρότα που περιβάλλονται από τύρφη", ακόμη και αν το περιεχόμενο είναι εξωτερικά ορατό.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 97 της 11. 4. 1989, σ. 19.

(4) ΕΕ L 126 της 17. 5. 1997, σ. 11.

(5) ΕΕ L 325 της 14. 12. 1996, σ. 6.

(6) ΕΕ L 40 της 13. 2. 1998, σ. 3.